Màscali

Màscali è un cumuni di 14.451 abbitanti dâ pruvincia di Catania. 
Lu nomu "Màscali" veni dû grecu bizantinu Μασχάλη ca signìfica "ascidda" ma macari "rama" e pò èssiri ca si rifirisci a li vadduni o ê fitti voschi ca na vôta cuprèvunu tuttu lu sò tirritoriu. 
Nun si canusci cu pricisioni a quannu risali lu primu abbitatu, certu è ca lu papa Griòriu Magnu nta na sò littra, rifirènnisi a n'anticu munasteru, muntùa Màscali scrivennu: "...Quod est super Maschalas..." (Ca è supra di Màscali).
Ntô 1543 lu mpiraturi Carlu V, istituìu la Cuntea di Màscali e li vìscuvi di Catania foru li sò prupietari nzinu ô 1757. Ntô 1815, la cuntea fu spartuta 'n dui quannu Giarri addivintàu cumuni.
A lu 6 di nuvèmmiru dû 1928, lu jornu di San Lunardu ancora oggi prutitturi di Màscali, la citati fu cumpletamenti cummigghiata di la lava dû 

Muncibeddu e oggi nun resta chiù nenti di l’antica Màscali tranni ca lu quarteri di Sant’Antuninu.
Lu centru novu, oggi cchiù vicinu ô mari, è dunca muternu e risali a l'anni '30 dû '900.

 Turìsimu 
Lu turìsimu mascalisi è estivu. Ntâ stati li spiaggi dô quarteri di Funnacheddu vènunu nvasi di furasteri.
 Quarteri 

La Nunziata, Santa Vènnira, lu Funnacheddu, Carrabba, Sant’Anna, Sant’Antuninu, Muntarjanu , lu Puntalazzu,Tagghiaurza e Portusalvu.

 Tradizzioni 

 29 sittèmmiru, Festa dî San Michele Arcanciulu. Fisteggiamenti. 

 Fotografie